Številka: 110-66/2024

Datum: 8. 11. 2024

Cankarjev dom, kulturni in kongresni center, objavlja prosto delovno mesto

**TEHNIK OPERATER (J035045 - OPERATER V)** v Oddelku za nadzorne sisteme, šifra 62 iz Kataloga delovnih mest Cankarjevega doma.

Delovno razmerje s polnim delovnim časom bo sklenjeno za nedoločen čas, s 3-mesečnim poskusnim delom.

**Pogoji, ki jih mora kandidat izpolnjevati za zasedbo delovnega mesta:**

* srednješolska izobrazba tehnične ali druge ustrezne smeri
* najmanj 6 mesecev delovnih izkušenj
* srednja raven aktivnega znanja slovenščine
* znanje uporabe osebnega računalnika
* znanje svetovnega jezika najmanj na nivoju zahtevnosti srednje šole
* izpit iz varstva pri delu

Izpit iz varstva pri delu mora izbrani kandidat opraviti najpozneje v roku 6 mesecev od nastopa dela.

Glede na zgoraj navedene pogoje mora prijava vsebovati:

* **življenjepis** ter **dokazila** ali **izjavo o izpolnjevanju pogojev**
* **fotokopijo potrdila o doseženi izobrazbi.**

Naloge delovnega mesta so predvsem:

* nadzor in upravljanje varnostnih sistemov in kontrole pristopa
* nadzor in upravljanje elektroenergetskih in strojnih naprav
* spremljanje delovanja elektroenergetskih, strojnih in varnostnih naprav
* administriranje programa za registracijo prisotnosti
* upravljanje s klicnim sistemom za alarmiranje
* druga podobna dela in aktivnosti po navodilu nadrejenega

**Delovne izkušnje** so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Visoka raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.

**Znanje uporabe osebnega računalnika** se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

**Znanje tujega jezika se izkazuje** s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred V in v plačni razred 21, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno sobote, 23. novembra 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali na**

* na e-naslov cd.vlozisce@cd-cc.si.

Kandidati bodo o izbiri pisno obveščeni v zakonsko določenem roku. Informacije T: (041) 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.